ДИГИТАЛНО УЧЕНИЧЕСКО СЪСТЕЗАНИЕ
„БАНКИРАНЕ, ФИНАНСИРАНЕ И БЮДЖЕТИРАНЕ“ 7.0


ЗАГЛАВИЕ НА БИЗНЕС ИДЕЯТА

[bookmark: _GoBack]СЛОГАН

Екип №: ________________________________
Град:___________________________________
Училище: _______________________________

(три имена на всеки участник)
1. ______________________________________
2. ______________________________________
3. ______________________________________
4. ______________________________________
5. ______________________________________

Логическата последователност, която е препоръчително да спазвате при разработването на Вашата бизнес идея е следната:
В разработването на Вашият бизнес план е необходимо да следвате представената тук последователност. За да е пълен писменият доклад обърнете внимание на всеки един от поставените тук пунктове.

I. Представяне на региона, в който ще се развива бизнес-идеята

Направете кратко описание на региона, в който ще развивате Вашата бизнес идея. Характеризирайки неговите природни, демографски, социални или икономически условия може да поставите акцент върху актуален проблем, който да бъде разрешен посредством Вашата бизнес идея.

II. Представяне на бизнес идеята;

Направете описание на бизнес идеята, която ще реализирате. Това е много важен етап от състезанието, при който компетентното жури за пръв път ще се запознае с Вашата бизнес идея, затова посредством различни способи трябва да изясните нейната същност – в какво се състои тя, на колко етапа ще бъде реализирана, какъв ще е бъдещия резултат за Вашата фирма и обществото.

III. Пазарен анализ и конкуренция;

Направете анализ на пазара и акцентирайте върху евентуални негови слаби места, или разкрийте пазарна ниша, благодарение на които да получите конкурентно предимство и да гарантирате на себе си (а и на банката кредитор) успешна реализация и възвращаемост на инвестирания капитал. Не забравяйте, че бизнес идеята Ви се развива в конкурентна среда и трябва да проучите и анализирате своите конкуренти – посочете реални фирми, занимаващи се със същата или сходна дейност във Вашия регион, или такива, които биха могли да възпрепятстват реализацията на Вашия проект. Помислете и върху това дали е необходима регистрация или разрешение от компетентен орган (напр. Общински съвет, Агенция по храните, Регионална здравна инспекция, Регионална дирекция по горите и др.) за осъществяване на предвидените по реализацията на проекта дейности.

IV. Прогнозно потребителско търсене;

Опишете подробно потенциалните потребители на предлагания от вас продукт или услуга. Бихте могли са конкретизирате целевата група по възрастов, социален, образователен, семеен, трудов статус и др. В допълнение можете да посочите честотата на консумация на предлагания от Вас продукт/услуга, методите за популяризирането му, възможността от пренасищане на пазара или други характеристики на потребителското търсене във Вашия регион, посредством които избраната бизнес идея получава конкурентно предимство.

V. Начален капитал, бизнес кредит и инвестиции;

Представете бюджета на Вашата инвестиция. Посочете размера на началния капитал, който Ви е необходим, пояснете каква част от инвестицията ще бъде изпълнена със собствен капитал (собствени средства) и какъв е размерът на кредитната линия, за която кандидатствате пред банката. Не забравяйте, че условието на заданието поставя всички отбори в равностойно положение, при което разполагате със 100 000 лв. собствен капитал, а кредитната подкрепа от търговската банка е с максимален размер от 30 до 50% спрямо размера на собствения капитал, т.е. може да бъде максимално 50 000 лв. Това е най-важното ограничително условие, с която трябва да се съобразите при изготвянето на Вашата бизнес идея – горната граница на разполагаемите парични средства е 150 000 лв. На този етап трябва да представите и инвестиционния план на проекта – какви дейности по реализацията на проекта предстоят и средствата, които предвиждате да използвате за това.

VI. Бюджет на приходните и разходните парични потоци по години;

Подгответе Бюджет на приходните и разходните парични потоци, свързани с инвестицията за всяка от годините, съобразно времевия хоризонт (3–5 години). Посредством хоризонтален, динамичен и/или сравнителен анализ можете да представите и обосновете пред компетентното жури паричните постъпления/плащания, съпътстващи Вашия проект: постъпления от клиенти, плащания към доставчици, лихвени плащания по предстоящия за получаване кредит, погашения по главницата, разходи за придобиване на ДМА, разходи за възнаграждения и др., в резултат от което да изчислите чистия паричен поток от инвестиционната и финансова дейност на Вашата фирма.

VII. Анализ на риска;

Очакваме да анализирате рисковете, съпътстващи реализацията на Вашия проект. Предвид факта, че изготвянето на проектно предложение се основава преди всичко на прогнози, които е вероятно да се различават от действителността поради възникването на различни проблеми, Вие на този етап от състезанието трябва да помислите именно върху тях – какво е възможно да възпрепядства реализацията на Вашия проект. Посоките, в които можете да осъществите анализа си са различни, например: да идентифицирате различни фактори, които влияят на Вашия проект (промени в цените на предлаганата стока/услуга, демографски ръст, ръст на реалните заплати, разходи за придобиване на земя, забавяния в изпълнението на проекта, метеорологични препядствия и мн.др.), или да развиете няколко сценария за реализацията на проекта: песимистичен, реалистичен и оптимистичен.

VIII. Ефективност на бизнес идеята и очаквани резултати.

Необходимо е да докажете жизнеността на проекта, неговата финансова ефективност и резултатите за Вашата фирма и търговската банка-кредитор, т.е. защо си заслужава инвестицията от финансова гледна точка. Можете да използвате методи за оценка, основани на дисконтирането (Нетна сегашна стойност, вътрешна норма на възвращаемост, модифицирана вътрешна норма на възвращаемост), съотношения между входящи и изходящи парични потоци, средногодишна доходност на проекта, или методи, основани на коефициентния анализ: рентабилност на продажбите, възвращаемост на активите, на собствения капитал и др.

ИЗТОЧНИЦИ НА ИНФОРМАЦИЯ

В настоящата секция предоставяме линкове към полезни източници на информация:


